سوال ۱۰ 
 سوال ۱۰ ۔ کیا اُم المومنین حضرت عائشہؓ کا مولاعلیؑ کے مقابل خروج حق تھا؟ 
 مستند روایات سے پتہ چلتا ہے کہ مولا علیؑ اور حضرت عائشہؓ کے مابین مخاصمت واقعہ افک کے بعد سے ہی شروع ہوگئی تھی جو کہ بڑھتے بڑھتے عداوت اختیار کہ گئی۔ دورانِ واقعہ افک حضوراکرمؐ نے غمغین حالت میں مولا علی ؑ سے مشورہ کیا تو مولا نے آپ کو غم و اضطراب سے بچانے کے لئے یہ مشورہ دیا کہ اللہ تعالیٰ نے آپ پر کچھ تنگی نہیں فرمائی اگر افواہوں کی بنا پر عائشہؓ کی طرف سے کچھ تکرر طبعی ہو گیا ہے تو عورتیں اور بہت ہیں۔ علاوہ ازیں آپ کا یہ تکرار اس طرح بھی رفع ہو سکتا ہے کہ بریرہؓ جو صدیقہ عائشہؓ کی کنیز ہیں۔ اُن سے اُنکے حالات کی تحقیق فرما لیجئے‘‘۔ مولا علیؑ کے اس مشورہ کا حضرت عائشہؓ کو بھی پتہ چل گیا تھا جس کی وجہ سے صدیقہ دِلی طور پر مولا ؑ سے ناخوش تھیں۔ 
 ہادی برحقؐ کی رحلت کے بعد مولا علی ؑ نے چھ ما ہ تک خلیفہ اول سے بیعت نہ کی۔ اِس دوران مسئلہ فدک بھی پیش آیا جس میں حضرت عائشہؓ نے سیدہ فاطمہؓ اور مولا علی ؑ کا بھی ساتھ نہ دیا اور اپنے والد حضرت ابو بکرؓ کی روایت کردہ حدیث کی تصدیق بھی کی۔مجھے مفتی صاحب کی اس بات سے قطعی طور پر اختلاف ہے کہ خلیفہ اول کے دور حکومت میں مولا علیؑ کے گھر کو آگ لگانے کے لئے کھڑیاں اس لئے جمع کی گئیں تھیں کیونکہ گھر میں منافقین اور فسادی جمع ہوگئے تھے۔ 

 سبحان اللہ مفتی صاحب ایک طرف آپ فرما رہے ہیں کہ حضرت عائشہ کے گھر اہل بیت رسولؐ بھی بلا اذن داخل نہیں ہو سکتے تھے دوسری طرف آپ مولا علی ؑ کے گھر میں منافقین جمع ہونے کی خبر دے ر ہے ہیں۔ آپ کا یہ بیان کیا متضاد نہیں؟ کیا مولا کا گھر اہل بیت رسولؐ نہیں تھا؟ اپنی اس غلط بیانی پر ذرا خودی غور فرمائیے۔ نیز جن کو آپ مولا علی کے گھر میں منافقین اور فسادی کہہ رہے ہیں ان میں چند صحابہ کرام مثلاً حضرت عباسؓ بن عبد المطلب، حضرت زبیرؓ ،حضرت طلحہٰ، حضرت مقدارؓ ، حضرت سعد بن ابی وقاص اور خود مولا علیؑ بھی شامل تھے۔ نیز سیدہ فاطمۃ الزھرہؓ و حضرت حسنین ؑ بھی گھر میں موجود تھے ۔ لہٰذہ کیا مولا ؑ کے گھر کو آگ لگانے والے ارباب اختیا ر حضور اکرمؐ کی وصیت بھی بھول چکے تھے جس میں صحابہ کرام ؓ کو تلقین کی گئی تھی کہ میرے شہزادوں کا احترام ، محبت اور تعظیم کرنا۔ 

 ان سب واقعات کے وقوع پذیر ہونے کے باوجود یہ سوال اٹھتا ہے کہ کیا مولا علیؑ اتنے بے بس اور لاچار تھے کہ لوگ ان کے گھر کو آگ لگانے کا پروگرام بنا رہے ہوں اور مولا ؑ خاموش ہیں؟ جواب میں عرض ہے کہ مولاؑ نہ تو خوفزدہ اور نہ ہی لاچار تھے۔ بھلا یہ کیسے ممکن ہے کہ جنگ اخزاب اور جنگ خیبر کا فاتح ایسے موقع پر خوفزدہ ہو۔ اصل بات مولا ؑ کی دور اندیش اور حضور اکرم ؐ کی آخری لمحات میں مولا ؑ کی گود میں وصیت تھی ’’علی میرے بعد تجھے مکر و ہات سے پالا پڑے گا تو دل تنگ نہ کرنا اورصبر کرنا‘‘حضورؐ کی یہ وصیت مولا کے لئے پتھر پر لکیر تھی پھر بھلا صبر کا دامن کیسے چھوڑ دیتے! 
 لکھنے والوں نے تو بہت کچھ لکھا ہے بلکہ لکھوایا گیا ہے۔ لیکن مولا ؑ چونکہ علم دھبی جو اللہ تعالیٰ کی طرف سے حضور اکرمؐ کے توسط سے ودیعت ہوا تھا سے بہتر طور پر سمجھ سکتے تھے کہ مناسب کیا ہے اورکیا نا مناسب ہے ۔ یہی وجہ تھی کہ مولا ؑ نے خلیفہ اول سے خلیفہ ثالث تک پورا پورا تعاون کیا۔ 

 اب ہم آتے ہیں اصل سوال کی طرف کہ کیا اُم المومنین حضرت عائشہؓ کا مولا علیؓ کے مقابل خروج حق پر مبنی تھا؟ 
 اس سوال کا جواب بہت تفصیل طلب ہے۔ مختصراً عرض کردوں کہ ماں جی تمام امھات المومنین سے زیادہ علم رکھتی تھیں۔ آپ نے قرآن پاک کی مندرجہ ذیل آیات بھی یقناًپڑھی ہونگی:۔ 
 ۱:۔ 	 سورۃ الاحزاب (آیت ۶)۔ ترجمہ: نبیؐ مومنوں کے ساتھ خود ان کے نفس سے بھی زیادہ تعلق رکھتے ہیں۔ اور آپؐ کی بی بیاں ان کی ما یں ہیں۔ 
 ۲:۔ 	 سورۃ الاحزاب (آیت ۳۱-۳۲)۔ ترجمہ: 	  ۳۱  اے نبی کی بی بیو تم معمولی عورتوں کی طرح نہیں اگر تم تقویٰ اختیار کرو۔ ۳۲: اور تم اپنے گھروں میں قرار سے رہو۔ 
 مذکورہ بالا احکام کی روشنی میں ممکن ہے حضرت عائشہؓ نے صحابہ کو تلقین کی ہو لیکن زیادہ احتمال یہی ہے کہ دیرنہ عدوات جو کہ انسانی فطرت ہے اورمشیروں کے غلط مشوروں سے خروج ہوا۔ ماں جی کو یقین تھا کہ مولا ؑ قاتلانِ عثمان میں شامل نہیں ہیں بلکہ مولا علیؑ نے آخری دم تک ؟؟؟؟ اپنے شہزادوں کے حضرت عثمانؓ کا ساتھ دیا۔ حضرت عائشہؓ ایک عالمہ فا ضلہ ام المومنین تھیں ایک عرصہ حضور اکرمؐ کر قربت میں گزارہ تھا اور اس پر فخر بھی کیا کرتی تھیں۔ 
 آپکے علم میں یہ دو حدیثیں تو ضرور ہونگی جن کا مفہوم یہ ہے:۔ 
 ۱: اے علی میرے بعد تمہارے ساتھ یہ اُمت دعا کرے گی تم میری ملت پر زندہ رہو گے۔ (کنز العمال علی متقی الجز سادس ۱۰۷۲) 
 ۲: 	 اے عائشہؓ میرے بعد تم ایک گروہ کی قیادت کرو گی جو نا حق ہو گا۔ مقام خواب پر تمہاری اونٹنی پر کتے بھونکیں گے۔ 
 ۳: 	 حضرت عمار بن یاسر کو ایک باغی گروہ قتل کرے گا۔ 
 اتنی واضح احادیث ہوتے ہوئے بھی مولا علیؑ کے خلاف خروج چہ معنی دارد۔ پھر مولاؑ بھی وہ جن کی شان شیخ سعدیؒ نے فرمایا۔ 
 بعدازمصطفےٰ در کل عالم 	  نہ بُد فاضل ترو بہتر ز حیدر ؑ 
 بہر حال ماں جی نے خروج جن حالات اورجس وجہ سے کیا ظاہری تو ایک فطری عداوت ہی لگتی ہے۔ ورنہ مائیں تو اولاد کو صُلح و امن کا ہی مشورہ دیتی ہیں البتہ انکے خروج سے نہ صرف جنگ جمل ظہور پذیر ہوئی بلکہ جنگِ صفین، واقعہ حُرہ، سانحہٰ کربلا اور نہ جانے کتنے فتنے برپا ہوئے اور ہوتے رہیں گے۔یقیناً ماں جی کو اس حدیث مبارکہ کا بھی علم ہوگا جس میں حضور اکرمؐ نے فرمایا ’’عنقریب میرے اہل بیت میرے بعد میری اُمت سے قتل و غارت دیکھیں گے اور ہمارے سب سے زیادہ بغض رکھنے والے دشمن بنو اُمیہ، بنو المغیرہ و بنو مخدوم ہونگے (حدیث صحیح بخاری باب الفتن نمبر ۷)۔ ‘‘ 
 مندرجہ ذیل چیدہ چیدہ واقعات عالم اسلام میں بد ن